ઉત્તર કોરિયા દ્વારા મોકલવામાં આવેલા પત્રમાં જણાવ્યું હતું કે જો ટ્રમ્પને એવું લાગતું હોય કે અણુ સત્તા ધરાવતો દેશ ઉત્તર કોરિયાને ઘૂંટણીયે પાડી દેશે તો મોટી ભૂલ કરી રહ્યું છે. ઉત્તર કોરિયા દ્વારા પણ વારંવાર યુદ્ધની ધમકી આપવામાં આવ્યા બાદ કેટલાય દેશો ચિંતિત છે. એવો પણ અહેવાલ આવ્યો હતો કે જેમાં જણાવાયું છે કે અમેરિકા, દક્ષિણ કોરિયા અને જાપાન સંપૂર્ણ પ્રતિબદ્ધતા સાથે અણુ યુદ્ધની ધમકીનો નિવેડો લાવવાની કોશિષ કરી રહ્યા છે. છેલ્લા છ મહિનાથી ઉત્તર કોરિયા અને અમેરિકા વચ્ચેના સંબંધો ખૂબ જ તંગ છે અને ગમે તે ઘડીએ યુદ્ધ છેડાવવાની દહેશત વ્યાપેલી છે.